Nakts.
Ēnpilna pasaule, kas slēpj vairāk nekā pusi mūsu planētas dzīvnieku.
Līdz šim kameras piedāvāja vien nelielu ieskatu viņu dzīvē.
Bet, pateicoties jaunākās paaudzes tehnoloģijām,
mēs nakti varam saskatīt skaidri kā dienu.
Ar kamerām, kas ir simtkārt jutīgākas par cilvēka aci...
tagad mēs varam notvert nakts skaistumu...
krāsās.
Svešādas ainavas.
Savādas radības, kuras atdzīvina nakts tumsa.
Neredzēta uzvedība.
Tagad mēs varam sekot dzīvnieku dzīvei
Zemes pēdējā neskartajā teritorijā -
naktī.
Pār Indonēzijas tropu salām nolaižas vakars.
STĀSTA TOMS HIDLSTONS
Un, paslēpušās zem viļņiem...
te atrodas vienas no planētas tīrākajām zemūdens pasaulēm.
Koraļļu rifi.
Mūsu jūras dzīvības apslēptie brīnumi.
Koraļļi klāj mazāk par vienu procentu pasaules okeāna gultnes...
taču dod patvērumu vairāk nekā trešdaļai okeāna dzīvību.
Rifs ir kūsājoša zemūdens pilsēta...
kurā barojas dažnedažādu formu un lielumu radības.
Kuprgalvainās papagaiļzivis, rifa buldozeri,
koraļļus ēd ar putna knābim līdzīgu muti...
bet knābjainais jūrasbruņurupucis uzēd mīkstākos sūkļus,
kas aug zem cietajiem koraļļiem.
Atjautīgie ēdamo atradīs pat visneticamākajās vietās.
Mazās tīrītājzivis piedāvā pavisam intīmu servisu:
tās apēd to, kas kaimiņiem iesprūdis mutē.
Vakars ir rifa sastrēgumstunda.
Iemītnieki steidz izmantot dienasgaismu, kas drīz izzudīs.
Taču šī trauksmainā pasaule...
ir pārmaiņu priekšā.
Koraļļu rifiem ir vēl cita seja...
kas parādās tikai pēc saulrieta.
Pateicoties jaunākajām tehnoloģijām...
mēs varam šai slēptajā valstībā ielūkoties...
un kļūt par lieciniekiem drāmai, kas koraļļu rifos notiek naktīs.
Kad iestājas tumsa, mazās zivis drošības dēļ izveido lielus barus.
Nakts sākums rifā ir pats bīstamākais laiks.
Adatzivs.
Metru gara un bruņota ar šautenei līdzīgu purnu.
Rifa nakts snaiperis.
Ar lielajām acīm, kas ir jutīgas pret gaismu...
tās pamana zivju baru...
un dodas uzbrukumā ar nāvējošu precizitāti.
Upuri tās iesprosto savā šļircei līdzīgajā mutē.
Un ķer zivis pa vienai vien.
Kad medījums tiek norīts...
no tā pāri paliek...
mazs zvīņu mākonītis.
Taču adatzivis nav vienīgie mednieki, kas uzglūn tumsā.
Rifa iemītnieki slēpjas rifa plaisās un spraugās...
jo sāk parādīties lielāki un bīstamāki mednieki.
Katrs naksnīgajā rifā medī citādi.
Baltspuru rifu haizivs aprīs tās zivis, kas par ilgu aizkavējušās virs rifa.
Un viņa nav viena.
Dzeloņraja - visu mazo zivju bieds.
Viņas upuriem nakts šķiet gandrīz piķa melna.
Tie neredz viņu tuvojamies.
Taču mūsu kameras parāda...
kā viņa rifā medī.
Viņa izmanto elektroreceptorus...
nevis redzi, lai sajustu kustības, ko rada koraļļos paslēpušās zivis
vai smiltīs ierakušies krabji.
Līdz diviem metriem platās spuras upuri piespiež pie gultnes.
Aizskalojot smiltis, upuris tiek atklāts...
un tad viņas putekļu sūcējam līdzīgā mute...
to aprij.
Tā kā naktī apkārt klejo tik daudz plēsoņu...
labāk ir tupēt slēpnī.
Taču, par spīti briesmām...
viena maza, krāsaina zivtiņa gatavojas pamest rifa drošo patvērumu.
Mandarīnzivs.
Un šis tēviņš...
meklē mīlestību.
Šonakt viņš nepilnas stundas laikā cer pievilināt pat astoņas mātītes.
Taču, lai tās atrastu, viņam būs jāpeld ļoti prātīgi.
Tumsā viņš pamana...
mātīti...
kas ietur vakariņas - ēd airkājvēžus.
Taču arī partneru ziņā viņa ir izvēlīga...
tāpat kā tad, kad ir runa par ēdienu.
Lai iekarotu viņas sirdi, tēviņš izpleš spuras...
lai izskatītos pēc iespējas lielāks un neatvairāmāks.
Viņai patīk.
Bet, lai tiktu pie pārošanās, tagad jāsper vēl pārdrošāks solis...
un tumsas aizsegs jāizmanto savā labā.
Koraļļos slēpjas zivis, kas labprāt apēstu viņu ikrus...
tāpēc jaunais pāris paceļas virs rifa...
lai sāktu žilbinošu aplidošanas deju.
Kad nakts izrāde ir galā...
pāris atgriežas koraļļu patvērumā...
taču ne uz ilgu laiku.
Viņam jāsameklē vēl septiņas mātītes...
tāpēc šis Kazanova dodas iekarot tumsu
un meklēt nākamo deju partneri.
Nakts turpinās,
un tumsa izraisa vienu no satriecošākajiem slēptajiem brīnumiem...
notikumu, kas rifā sāks maģiskas pārmaiņas.
No okeāna dzīlēm paceļas sīku dzīvnieciņu armija...
gluži kā no citas pasaules.
Šī ir planētas lielākā migrācija,
kas katru nakti notiek mūsu okeānos.
Vairāk nekā miljards tonnu planktona
paceļas no dzīlēm, lai ūdens virsējos slāņos barotos.
Šīs radības, kas reizēm nav lielākas par rīsa graudu...
ir okeāna dzīvības pamats.
Atjautīgi izmantojot luminiscenci un ūdens izmešanu...
tās ķer barības druskas, kas peld tumsā.
Dažas radības dzīvo tikai šai slēptajā pasaulē.
Citi, piemēram, šie mutkāju kāpuri,
svešādajā pasaulē pavada tikai dzīves pirmo daļu.
Kad izaugs, viņi atgriezīsies rifā.
Šie milzīgie dzīvības uzplūdi...
koraļļu rifā izraisa maģiskas pārvērtības.
Atdzīvojas šķietami nekustīgi akmeņi.
Koraļļu rifus veido milzumlielas sīku dzīvnieciņu kolonijas.
Dienā rifs uzsūc saules enerģiju.
Bet naktī...
šie dzīvnieki izpleš savus taustekļus un kļūst par medniekiem...
šai mikroskopiskajā nakts valstībā.
Kad ir atpeldējuši mazie dzīvnieciņi...
krāsainais dārzs pārvēršas par nāvējošu mūri, kurā slēpjas miljons mutes.
Nakts dzīres koraļļiem dod barības vielas,
kas nepieciešamas, lai rifs augtu.
Tagad mēs zinām, ka jūras temperatūras kāpums koraļļiem nenāk par labu,
tāpēc šī nakts barošanās viņiem ir vēl svarīgāka.
Taču no planktona nakts uzplūdiem nav atkarīgi tikai koraļļi.
Uz nakts pēdējām dzīrēm pulcējas arī daudz lielākas radības:
velnrajas, kas izpletušas savas pat četrus metrus platās spuras.
Parasti viņas ir vientuļnieces...
taču vietās, kur tropu jūrās ir planktona pārbagātība,
rajas pulcējas baros, lai barotos.
Apbrīnojami, bet šie tonnu smagie milži
pārtiek no sīkā planktona, kas naktī paceļas no jūras dzīlēm.
Ar ragveidīgajām spurām viņas iedzen planktonu savā atvērtajā mutē...
un izfiltrē sīkās barības druskas.
Nakts melnumā...
viņas atklāj, cik meistarīgi māk baroties ar nakts dārgumiem.
Veicot neskaitāmus apgriezienus...
viņas uzbrūk lielākajiem planktona bariem...
un tos aprij.
Tagad zinām, ka velnrajas ir zivis ar vislielākajām smadzenēm.
Taču tas, kā viņas barības meklējumos veic milzu attālumus
bezgalīgajā un tumšajā okeānā, paliek noslēpums.
Šis ir viens no daudzajiem jūras nakts noslēpumiem...
kas mums vēl jāatmin.
Lai iemūžinātu koraļļu rifu nakts drāmu,
filmēšanas grupa devās uz pasaules dzidrākajiem tropu ūdeņiem.
Operatoram Deividam Raikārtam
lielākais pārbaudījums bija nofilmēt rifa plēsoņu medības naktī.
Haizivis un citi plēsoņas naktī var būt aktīvāki...
taču tiem pietuvoties un palikt drošībā ir ļoti grūti.
Filmēt naktī - tā ir cita pasaule.
Mēs nezinām, kas no tumsas iznirs.
DEIVIDS RAIKĀRTS OPERATORS
Tūlīt noskaidrosim. Lēksim iekšā.
Deividam niršana jāplāno pilnmēnesī,
kad stiprās straumes rifā ieskalo barību...
un plēsoņas padara daudz aktīvākus.
Taču tas rada milzīgu problēmu.
Ūdens virsa izsauc nirējus. Kāda ir straume?
Nav laba. Straume ir pārāk stipra.
Mēs nirstam laukā. Ceļamies augšā.
Šobrīd straume ir ļoti spēcīga.
Noturēties uz vietas ir praktiski neiespējami.
Nu ko, bija briesmīgi.
Jā.
Ir vairāk notikumu, vairāk, ko filmēt,
vairāk zivju, kad ir stipra straume.
Aizvien pārāk spēcīga.
Taču mums ir grūti noturēties uz vietas.
Lūk, kādas problēmas jārisina.
Turpmākajās naktīs mēness sāks dilt un straumes pierims.
Taču, lai arī ienirt būs vieglāk, rifs būs tukšs.
Jā.
Jā, straume aprima un laikam...
Jā, visi devās mājās.
-Jā. -Jā.
Meklējot īstos apstākļus...
grupa atklāja, ka jāiekļaujas īsā laika intervālā...
kad ūdens starp straumēm norimst.
Tā filmēt ir grūti,
jo saule riet ap sešiem vakarā,
bet, ja nokavējam šo intervālu, nākamais ir tikai četros no rīta.
Tāpēc mums ir briesmīgs grafiks:
mums jāgaida gandrīz visa nakts, lai ienirtu uz 40 minūtēm.
Iedod man tēju.
Pateicoties neatlaidībai un daudzām negulētām naktīm...
Deividam ar grupu beidzot izdodas nofilmēt
meklēto jauno uzvedību.
Nekad nebiju redzējis, ka adatzivis tā uzbrūk.
Visu nekad nevar izdarīt, bet te mums palaimējās.
Katram plēsoņam ir savi paņēmieni, kā izsekot upuri.
Murēnas devās medīt rifa dziļumā.
Murēnas uzglūnēja rifa augšā.
Un tad tur bija tāda kā ala, kas veda lejup.
Protams, ka tur bija maza zivtiņa,
un murēna devās iekšā.
Nu rekur ir.
Un tad - blaukš!
Noķēra! Tieši kameras priekšā. Un tieši alā. Bija labi.
Šais rifos daudz kas notiek.
Mēs sākam saprast, ka tur ir ļoti dažāda sabiedrība,
kas, šķiet, atdzīvojas naktī.
Grupai izdevies iemūžināt jaunu un unikālu ieskatu
šai maģiskajā zemūdens pasaulē.
Tulkojis Imants Pakalnietis